open-index/open-wikipedia-markdown huggingface dataset:
ஏம்மிக் வினை

**ஏம்மிக் வினை** (*Hammick reaction*)  என்பது கார்பனைல் சேர்மங்களின் முன்னிலையில் α- பிக்கோலினிக் அமிலங்கள் அல்லது இதனுடன் தொடர்புடைய சேர்மங்கள் வெப்ப கார்பாக்சில் நீக்கவினைக்கு உட்பட்டு 2-பைரிடைல் கார்பினால்கள் உருவாகும் வினையைக் குறிக்கிறது 

.

பாரா-சைமெனை இவ்வினையில் கரைப்பானாகப் பயன்படுத்தினால் உற்பத்தியின் அளவு அதிகரிக்கிறது .

## வினை வழிமுறை

α- பிக்கோலினிக் அமிலத்தைச் சூடாக்கும்போது அது தன்னிச்சையாக கார்பாக்சில் நீக்கம் அடைந்து ஏம்மிக் இடைநிலைவிளைபொருளாக (2) உருவாகிறது. இவ்விடைநிலைப்பொருள் ஓர் அரோமாட்டிக் இலைடாக, அதாவது ஒரு நடுநிலை இருமுனைய மூலக்கூறாகப் பார்க்கப்படுகிறது. ஆல்டிகைடு அல்லது கீட்டோன் போன்ற வலிமையான மின்னனுகவரி ஒன்றின் முன்னிலையில் இந்த இடைநிலை புரோட்டானேற்றத்தைக் காட்டிலும் வேகமாக அணுக்கருகவரியினால் தாக்கப்படுகிறது. இத்தாக்குதலுக்குப் பின்னர் மூலக்கூறிடை புரோட்டான் மாற்றம் நிகழ்ந்து தேவையான கார்பினால் கிடைக்கிறது. (4)

கார்பாக்சில் குழு நீங்கும் அமிலங்களுக்கு மட்டும் இவ்வினையின் நோக்கம் கட்டுப்படுத்தப்படுகிறது. இங்கு கார்பாக்சில் குழுவில் α நைட்ரசன் இடம்பெற்றுள்ளது. (மூலக்கூறுகளில் அமிலங்கள் எந்த இடத்தில்  இருந்தாலும் α நிலையைக் காட்டிலும் குறைந்த உற்பத்தியைக் கொண்டதாக இருக்கும் எனப் பதிவுகள் தெரிவிக்கின்றன)  எனவே குயினோலினின் மற்றும் ஐசோகுயினோலினின் α-கார்பாக்சிலிக் அமிலங்கள் உள்ளிட்ட பொருத்தமான அடிமூலக்கூறுகளூக்கு மட்டும் α-பிக்கோலினிக் அமில  வழிப்பெறுதிகள் கட்டுப்படுத்தப்படுகின்றன.

## மேற்கோள்கள்

பகுப்பு:பிணைப்பு வினைகள்
பகுப்பு:கூட்டு வினைகள்
பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பெயர் வினைகள்
யுரெக் ஐதன்டோயின் தொகுப்பு வினை

**யுரெக் ஐதன்டோயின் தொகுப்பு வினை** (*Urech hydantoin synthesis*) என்பது அமினோ அமிலங்கள் பொட்டாசியம் சயனேட்டு மற்றும் ஐதரோகுளோரிக் அமிலத்துடன் வினைபுரிந்து ஐதன்டோயின்கள் எனப்படும் கிளைக்கோலைல்யூரியாக்களைக் கொடுக்கின்ற வேதி வினையைக் குறிக்கும்

## வினை வழிமுறை

.

## மேற்கோள்கள்

பகுப்பு:பெயர் வினைகள்
பகுப்பு:ஒடுக்க வினைகள்
பகுப்பு:நைட்ரசன் பல்லினவளையம் உருவாகும் வினைகள்
பகுப்பு:பல்லின வளையம் உருவாகும் வினைகள்
பகுப்பு:ஐதன்டோயின்கள்
ஹமத் அசாம்

**ஹமத் அசாம் (Hammad Azam** (;பிறப்பு: மார்ச் 16, 1991 )  பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக, பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப்பந்து வீச்சாளர் ஆவார்.இவர் துடுப்பாட்டத்தில் சகலத் துறையராக விளையாடினார்.

## உள்ளூர்ப் போட்டிகள்
2018 ஆம் ஆண்டில் நடைபெற்ற பாக்கித்தான் கோப்பைத் தொடரில் இவர் கைபர் *பக்துன்குவா* அணி சார்பாக விளையாடினார்.

## சர்வதேசப் போட்டிகள்
2008 ஆம் ஆண்டில் ராவல்பிண்டி சார்பாக இவர் முதல் தரத் துடுப்பாட்டப் போட்டிகளில் விளையாடினார். அந்தத்  தொடரில் சிறப்பாக விளையாடிய இவர் 6 போட்டிகளில் விளையாடி அதில் 173 ஓட்டங்களை எடுத்தார். இதில் அந்து போட்டிகளில் இறுதிவரை ஆட்டமிழக்காமல் இருந்தார். இந்தத் தொடரின் அரையிறுதிப் போட்டியில் மேற்கிந்தியத்தீவுகள் துடுப்பாட்ட அணிக்கு எதிராக நடைபெற்றது. இதில் இறுதிவரை ஆட்டமிழக்காமல் 92 ஓட்டங்களை எடுத்து அணியினை இறுதிப் போட்டிக்குச் செல்ல உதவினார். இந்தத் தொடரில் சிறப்பாக விளையாடியதன் மூலம் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டித் தொடருக்குத் தேர்வு செய்யப்பட்டார்.

நியூசிலாந்தில் நடைபெற்ற 19 வயதிற்கு உட்பட்டோருக்கான உலகக் கோப்பைத் தொடரில் இவர் தேர்வானார். அதற்கு முன்பாக இவர் ஆறு முதல் தரத் துடுப்பாட்டப் போட்டிகளில் மட்டுமே விளையாடியுள்ளார்.

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. ஏப்ரல் 23 இல் *கிராஸ் ஐலெட்டில்* நடைபெற்ற முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். செயிண்ட் லூசியாவில் நடைபெற்ற இந்தத் தொடரின் இரண்டாவது போட்டியில் மார்லன் சாமுவேல்சு இலக்கினை வீழ்த்தினார்.

2015 ஆம் ஆண்டில் சிம்பாப்வே துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. மே 31  இல் லாகூரில்  நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் 12 பந்துகளைச் சந்தித்த இவர் 4 ஓட்டங்கள் எடுத்து *கிரீமர்* பந்துவீச்சில் ஆட்டமிழந்தார்.இந்தப் போட்டியின் முடிவு கிடைக்கவில்லை.

### பன்னாட்டு இருபது20
2012 ஆம் ஆண்டில் பாக்கித்தான் துடுப்பாட்ட அணி மற்றும் இங்கிலாந்துத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்தது. பெப்ரவரி 23 இல் துபாயில் நடைபெற்ற பன்னாட்டு இருபது20 போட்டியில் இவர் அறிமுகமானார். ஆனால் இந்தப் போட்ட்டியில் மட்டையாடவும் பந்துவீசுவதற்கான வாய்ப்பு கிடைக்கவில்லை. ஆனால் இரண்டாவது போட்டியில் 15 பந்துகளைச் சந்தித்த இவர் 2 ஓட்டங்களை எடுத்து ரவி போபரா பந்துவீச்சில் ஆட்டமிழந்தார். இவர் தற்போதுவரை 5 பன்னாட்டு இருபது20 போட்டிகளில் விளையாடி உள்ளார்.

2013 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில்  சுற்றுப் பயணம் செய்தது. சூலை 28 இல் கிங்ஸ்டவுனில்  நடைபெற்ற பன்னாட்டு இருபது20 போட்டியில் இவர் 2 பந்துகளைச் சந்தித்த இவர் 1 ஓட்டங்களை எடுத்து சுனில் நரைன் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 11 இலக்குகளால் வெற்றி பெற்றது.

## சான்றுகள்


## வெளியிணைப்புகள்

* 
* Official Twitter

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1991 பிறப்புகள்
கர்தார்பூர், பாகிஸ்தான்

**கர்தார்பூர்** (**Kartarpur**)  (உருது کرتارپور)  பாகிஸ்தான் நாட்டின் பஞ்சாப் மாகாணத்தின், நரோவல் மாவட்டத்தின், சகர்கர் வருவாய் வட்டத்தில், இந்திய-பாகிஸ்தான் எல்லையோரத்தில் அமைந்த நகரம் ஆகும். லாகூர் நகரத்திலிருந்து 180 கி.மீ. தொலைவில், இந்திய-பாகிஸ்தான் எல்லைப்புறத்தில் கர்த்தார்பூர் நகரம் உள்ளது.

## இனக்குழுக்கள்
கர்தார்பூர் நகரத்தில் பஞ்சாபி மொழி மற்றும் உருது மொழி பேசும் சீக்கிய, இசுலாமிய குஜ்ஜர், ஜாட் மற்றும் முஸ்லீம் இராசபுத்திர இன மக்கள் பெரும்பான்மையாக வாழ்கின்றனர்.

## சமயம்
கர்தார்பூர் நகரத்தில் இசுலாமிய குஜ்ஜர் இன மக்கள் பெரும்பான்மையினராக உள்ளனர். 1947 இந்திய விடுதலையின் போது, கர்தார் நகரத்தில் வாழ்ந்த சிறுபான்மை மக்களான சீக்கிய மற்றும் இந்து சமயத்தினர் இந்தியாவிற்கு புலம்பெயர்ந்தனர். மேலும் இந்தியாவிலிருந்து பாகிஸ்தானுக்கு புலம்பெயர்ந்த இசுலாமியர்கள் கர்தார்பூர் நகரத்தில் குடியேறினர்.

## வரலாறு
1522ல் சீக்கிய சமய நிறுவனரான குருநானக் கர்தார்பூர் நகரத்தை நிறுவினார். மேலும் கர்தார்பூர் நகரத்தில் இறந்த குருநானக் நினைவாக ஒரு தர்பார் சாகிப் குருத்துவார் கட்டப்பட்டது.

## கர்தார்பூர் -  தேரே பாபா நானக் இணைப்புச் சாலைப் போக்குவரத்து திட்டம்
நவம்பர் 2019ல் குருநானக்கின் 550-வது பிறந்த ஆண்டை முன்னிட்டு, கர்தார்பூரையும், இந்தியாவின் பஞ்சாப் மாநிலத்தின் குர்தாஸ்பூர் மாவட்டத்தில் உள்ள தேரா பாபா நானக் நகரத்தையும் இணைக்கும் 6.4 கி.மீ. நீள பன்னாட்டு சாலைப்போக்குவரத்து அமைக்க இந்திய - பாகிஸ்தான் அரசுகள் அடிக்கல் நாட்டியுள்ளது. கர்தார்பூர் - தேரா பாபா நானக் இணைப்புச் சாலை 9 நவம்பர் 2019 அன்று பாகிஸ்தான் பகுதியின் கர்த்தார்பூர் சாலையை பிரதமர் இம்ரான் கானும், இந்தியப் பகுதியின் கர்த்தார்பூர் சாலையை இந்தியப் பிரதமர் நரேந்திர மோடியும் திறந்து வைத்தனர்.

## இதனையும் காண்க
* கர்தார்பூர், இந்தியா
* கர்தார்பூர் தர்பார் சாகிப் குருத்துவார்
## மேற்கோள்கள்

பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
குறுதித்தான் மாகாணம் (ஈரான்)

**குர்திஸ்தான் மாகாணம்** (*Kurdistan Province* (, *Ostān-e Kordestān*) என்பது ஈரானின் முப்பத்தோறு மாகாணங்களில் ஒன்று ஆகும். இந்த மாகாணமானது 28,817&nbsp;km² பரப்பளவு கொண்டது. இந்த மாகாணத்தில் நான்கில் ஒரு பகுதியானது குர்துகள் வாழும் பகுதியை உள்ளடக்கியது.  ஈரானின் மேற்கு பகுதியில் அமைந்துள்ளது இது, ஈரானின் மண்டலம் 3இல் உள்ளது, இந்த மாகாணத்தின் மேற்கில் ஈராக்கும், வடக்கில் மேற்கு அசர்பைசான் மாகாணம், வடகிழக்கில் சஞ்சன் மாகாணம், கிழக்கே  அமாதான் மாகாணம், தெற்கில்  கெர்மான்ஷா மாகாணம் போன்றவை உள்ளன. குர்திஸ்தான் மாகாணத்தின் தலைநகர் சனந்தாஜ்  () நகரம் ஆகும். மாகாணத்தில் உள்ள பிற முக்கிய நகரங்களாக   மரிவன், பானே, சக்ஸ்கீஸ், கொரேவ், பிர்ஷான்ஹர், பிஜார், கமயாரன், டெகோகோலன், தீவன்தேர், சர்வபாத் ஆகியவை  உள்ளன.

## நிலவியல்
thumb|260x260px|சனந்தாஜ் நகரிலுள்ள சுதந்திர சதுக்கம்
குர்திஸ்தான் மாகாணம் ஒரு மலைப்பாங்கான பகுதியாகும், இது சனந்தாஜ் நகரின் மேற்கு மற்றும் கிழக்கு பகுதிகளாக பிரிக்கப்பட்டுள்ளது. இதன் உயரம் மற்றும் மலைகளின் காரணமாக  குர்திஸ்தான் மாகாணத்தில் உள்ள பல ஆறுகள், ஏரிகள், பனிப்பாறைகள், குகைகள் போன்றவை மாகாணத்தை அழகாக்குகின்றன. இதன் விளைவாக, குர்திஸ்தான் மாகாணமானது எப்போதும் மலையேற்றம், பனிச்சறுக்கு, நீர் விளையாட்டு போன்றவற்றின் விரும்பிகளை ஈர்க்கும் இடமாக உள்ளது.

302 கி.மீ. நீளம் கொண்ட ஜாரினீ ஆறு இந்த மாகாணத்தின் மிக நீண்ட ஆறுகளில் ஒன்றாகும். அதன் ஆற்றங்கரைகளானது பொழுதுபோக்குக்கான சிறந்த இடங்களாக உள்ளது, இந்த ஆறானது நீர் விளையாட்டுக்கான சிறந்த இடமாக உள்ளது. இந்த ஆறு வடக்கில் தோன்றி இறுதியில் உர்மியா ஏரியை வந்து சேர்கிறது. இந்த மாகாணத்தில் இன்னொரு முக்கியமான ஆறு சிர்வான் நதி ஆகும். அது மாகாணத்தில் நீண்ட தூரம் ஓடி, இறுதியில் ஈராக்கில் டைக்ரிஸ் ஆற்றில்  கலக்கிறது. இந்த ஆற்றின் கரைகளானது மக்களைக் கவரக்கூடியதாக உள்ளது. இந்த மாகாணத்தில் பாயும் குறிப்பிடத்தக்க மற்றொரு ஆறு சிமினே நதியாகும். மாகாணத்தின் பாயும் பல ஆறுகளானது பெருமளவிலான நீர் உயிரினங்கள் மற்றும் பறவைகளின் சிறந்த வாழ்விடங்களாக உள்ளதைக் காணலாம்.

சாரிவர் ஏரியானது மாகாணத்தில் உள்ள மிக அழகான நீர்ப் பாதையாகும். இது  உயரமான மலைகளின் அடிவாரத்தில் அழகாக காட்சிதரும் விதத்தில் அமைந்துள்ளது. இது ஒளி ஊடுருவும் நன்னீர் கொண்டதாக உள்ளது. இந்த ஏரியின் அதிகபட்ச ஆழம் 50 மீட்டராக உள்ளது. இதன் சராசரி ஆழமானது 3 மீட்டராக உள்ளது. இந்த ஏரியானது அடர்ந்த காடுகளால் சூழப்பட்டுள்ளது. இந்த ஏரியும் அதை ஒட்டிய மலைகள், காடுகள் ஆகியவை கண்ணைக்கவரும் அகலப்பரப்புக் காட்சியை அளிக்கின்றன. இந்த ஏரியானது, 5 கி.மீ. நீளமும், அதிகபட்சமாக 1.7 கி.மீ. அகலமும் கொண்டதாக, மரிவன் நகருக்கு மேற்கில் உள்ளது.  சனந்தாஜ் நகரின் வடக்கில் உள்ள வனாதை ஏரியானது, மீன்பிடித்தல் மற்றும் நீர் விளையாட்டுகளுக்கான சிறந்த வாய்ப்புள்ள இடமாக உள்ளது.

குர்திஸ்தான் மாகாணத்தில் உள்ள பல பயனுள்ள கனிம நீர் நீரூற்றுகளானது நன்மை அளிப்பதாக கருதப்படுகிறது. இவற்றில் மிகச்சிறந்தவையாக: கம்யானின் வடமேற்கில் உள்ள கோவாஸ், பிஜார் அருகே உள்ள அபேட்டல்க், குரோவ் வடக்கில் பாபா கோர்கர் ஆகியவை ஆகும்.

## மேற்கோள்கள்

பகுப்பு:ஈரானின் மாகாணங்கள்
கத்தோலிக்க மக்கள் கட்சி

**கத்தோலிக்க மக்கள் கட்சி** (, **KVP**) நெதர்லாந்து நாட்டின் ஓர் அரசியல் கட்சி ஆகும். இது 1945 ஆம் ஆண்டு முதல் செயல்பட்டு வந்தது. 1980 ஆம் ஆண்டு இக் கட்சி  
கிறிஸ்தவ ஜனநாயக மேல்முறையீடுக்  கட்சியுடன் இனைந்துவிட்டது.

## மேற்கோள்கள்
பகுப்பு:நெதர்லாந்தின் அரசியல் கட்சிகள்
கிறிஸ்தவ ஜனநாயக மேல்முறையீடுக் கட்சி

**கிறிஸ்தவ ஜனநாயக மேல்முறையீடுக் கட்சி** (, ; **CDA**)  நெதர்லாந்து நாடின் ஓர் அரசியல் கட்சி ஆகும். இது 1977 ஆம் ஆண்டு முதல் இயங்கி வருகிறது.

கிறிஸ்தவ ஜனநாயக மேல்முறையீடுக் கட்சியுடன் இணைந்தவை
கத்தோலிக்க மக்கள் கட்சி, 
புரட்சி எதிர்ப்புக் கட்சி, 
கிறிஸ்தவ வரலாற்று ஒன்றியம் முதலிய கட்சிகளாகும். இதன் கட்சி தலைவராக மே மாதம் 18ஆம் நாள் 2012ஆம் ஆண்டு முதல் சிப்ரான்ட் வான் ஹார்ஸ்மா பூமா இருந்து வருகிறார்.

## மேற்கோள்கள்

பகுப்பு:அரசியல் கட்சிகள்
பகுப்பு:நெதர்லாந்தின் அரசியல் கட்சிகள்
பகுப்பு:1980இல் நிறுவப்பட்ட அரசியல் கட்சிகள்
முகமது சல்மான்

**முகமது சல்மான் (Mohammad Salman** (பிறப்பு: ஆகஸ்டு 7, 1981, கராச்சி) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் குச்சக் காப்பாளராகவும் செயல்பட்டு வருகிறார். இவர்  *துணை வங்கி  அணி, சசிலாபாத் கோட்ட துடுப்பாட்ட அணி, ஃபசிலாபாத் வோல்வ்ஸ், ஃபெடரல் ஏரியாஸ் லியோபர்ட், போர்ட் கசிம் அத்தாரிட்டி, [[பஞ்சாப் (பாக்கிஸ்தான்)]] அணி*  ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.

## தேர்வுத் துடுப்பாட்டம்
2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. மே 12 இல் புராவிடன்சில் நடைபெற்ற மேற்கிந்தியத் தீவுகள்  துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில்  இவர் அறிமுகமானார். இந்தப் போட்டியின் முதல் ஆட்டப் பகுதியில் 18 பந்துகளைச் சந்தித்த இவர் 4 ஓட்டங்களை எடுத்து பிசூவின் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 2 பந்துகளைச் சந்தித்த இவர் ஓட்டங்கள் எதுவும் எடுக்காமல் எல் பி ட பிள்யூ முறையில் டேரன் சமி பந்துவீச்சில் ஆட்டமிழந்தார். இந்தப் போட்டியில் மேற்கிந்தியத் தீவுகள் அணி 40 ஓட்டங்களில் வெற்றி பெற்றது.

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. மே 20 இல் பசட்டராவில் நடைபெற்ற மேற்கிந்தியத் தீவுகள்  துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியின் பின் இரண்டாவது தேர்வுத் துடுப்பாட்டப் போட்டியின்  முதல் ஆட்டப் பகுதியில் 33 பந்துகளைச் சந்தித்த இவர் 13 ஓட்டங்களை எடுத்து பிசூவின் பந்துவீச்சில் ஆட்டமிழந்தார்..பின் இரண்டாவது ஆட்டப் பகுதியில் 4 பந்துகளைச் சந்தித்த இவர் 8 ஓட்டங்கள் எடுத்து ராம்பால் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 196 ஓட்டங்கள் வித்தியாசத்தில் வெற்றி பெற்றது.

## ஒருநாள் போட்டிகள்
2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில்  சுற்றுப் பயணம் செய்து விளையாடியது. ஏப்ரல் 23 இல் மேற்கிந்தியத் தீவுகள் அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் மட்டையாடவும் பந்துவீசவும் இவருக்கு வாய்ப்பு கிடைக்கவில்லை. பாக்கித்தான் அணி 8 இலக்குகளில் வெற்றி பெற்றது.

2011 ஆம் ஆண்டில் பாக்கித்தான் துடுப்பாட்ட அணி அயர்லாந்தில்  சுற்றுப் பயணம் செய்து விளையாடியது.மே 30 இல் மேற்கிந்தியத் தீவுகள் அணிக்கு எதிரான இரண்டாவது  ஒருநாள் பன்னாட்டுத் துடுப்பாட்டப் போட்டியில்  மட்டையாடவும் பந்துவீசவும் இவருக்கு வாய்ப்பு கிடைக்கவில்லை. பாக்கித்தான் அணி 5 இலக்குகளில் வெற்றி பெற்றது.

### பன்னாட்டு இருபது20
2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில்  சுற்றுப் பயணம் செய்து விளையாடியது. ஏப்ரல் 21 இல் மேற்கிந்தியத் தீவுகள் அணிக்கு எதிரான முதல் பன்னாட்டு இருபது20  துடுப்பாட்டப் போட்டியில் இவர் அறிமுகமானார். இந்தப் போட்டியில் 6 பந்துகளில் 5 ஓட்டங்கள் எடுத்து ரன் அவுட் முறையில் ஆட்டமிழந்தார். பாக்கித்தான் அணி 7 ஓட்டங்களில்  வெற்றி பெற்றது.

## சான்றுகள்


## வெளியிணைப்புகள்

* 
* 

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:குச்சக் காப்பாளர்கள்
கோட்லாம்பாக்கம் சிதம்பரேசர் கோயில்

**கோட்லாம்பாக்கம் சிதம்பரேசர் கோயில்** என்ற சிவன் கோயில், கடலூர் மாவட்டத்தில் உள்ள ஒரு  தேவார வைப்புத்தலமாகும்.

## அமைவிடம்
பண்ருட்டி - திருவெண்ணெய்நல்லூர் சாலையில் புதுப்பேட்டையை அடுத்து உள்ள காசி விசுவநாதர் கோயில் உள்ள தெருவின் இடப்புறத்தில் இக்கோயில் உள்ளது.  

## இறைவன்,இறைவி
இக்கோயிலில் உள்ள இறைவன் சிதம்பரேசர் என்றும், சிற்றம்பலநாதர் என்றும் அழைக்கப்படுகிறார். இறைவி சிவகாமசுந்தரி ஆவார்.

## பிற சன்னதிகள்
விநாயகர், லட்சுமி, நாராயணர், முருகன், அருணாசலேசுவரர் சன்னதிகள் உள்ளன.

## மேற்கோள்கள்

பகுப்பு:கடலூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
திண்டிவனம் திந்திரிணீசுவரர் கோயில்

**திண்டிவனம் திந்திரிணீசுவரர் கோயில்** விழுப்புரம் மாவட்டத்தில் உள்ள  தேவார வைப்புத்தலமாகும்.  

## அமைவிடம்
திண்டிவனத்தில் ஈஸ்வரன் கோயில் தெருவில் உள்ளது.  

## இறைவன்,இறைவி
இக்கோயிலில் உள்ள இறைவன் திந்திரிணீசுவரர் ஆவார். இறைவி மரகதவல்லி ஆவார். 

## பிற சன்னதிகள்
விநாயகர், முருகன், நவக்கிரகம், சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா, துர்க்கை ஆகியோர் உள்ளனர். 

## மேற்கோள்கள்

பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
கஞ்சனூர் இராமலிங்கேசுவரர் கோயில்

**கஞ்சனூர் இராமலிங்கேசுவரர் கோயில்** விழுப்புரம் மாவட்டத்தில் உள்ள  தேவார வைப்புத்தலமாகும்.

## அமைவிடம்
சென்னை-விழுப்புரம் சாலையில் விழுப்புரத்திற்கு முன்பாக உள்ள ரயில்வே கேட்டையொட்டி வலது புறம் செல்லும் விழுப்புரம்-செஞ்சி/திருவண்ணாமலை சாலையில் 12ஆவது கி.மீ. தொலைவில் உள்ள கூட்ரோட்டை அடுத்து 2 கி.மீ. தொலைவில் உள்ளது. தென் நாட்டில் கஞ்சனூர் என்ற பாடல் பெற்ற தலம் உள்ளது. எனவே இதனை வட கஞ்சனூர் என்று கூறுகின்றனர். இருப்பினும் இவ்வூர் கஞ்சனூர் என்றே அழைக்கப்படுகிறது.

## இறைவன்,இறைவி
இக்கோயிலில் உள்ள இறைவன் இராமலிங்கேசுவரர் ஆவார். இறைவி சௌந்தரநாயகி ஆவார்.

## பிற சன்னதிகள்
விநாயகர், வள்ளி தெய்வானையுடன் சுப்பிரமணியர், பைரவர், நவக்கிரகம் சன்னதிகள் உள்ளன. இறைவி சன்னதி தனியாக உள்ளது.

## மேற்கோள்கள்

பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
கீழக்கடம்பூர் உத்ராபதி கோயில்

**கீழக்கடம்பூர் உத்ராபதி கோயில்** என்ற  சிவன் கோயில், கடலூர் மாவட்டத்தில் உள்ள  ஒரு தேவார வைப்புத்தலமாகும்.

## அமைவிடம்
இவ்வூர் கடம்பை இளங்கோயில் என்றும் அழைக்கப்படுகிறது. காட்டுமன்னார்குடியிலிருந்து 6 கி.மீ. தொலைவில் உள்ளது.

## இறைவன்,இறைவி
இக்கோயிலில் உள்ள இறைவன் உத்ராபதி ஆவார். இறைவி சௌந்தரநாயகி ஆவார்.

## பிற சன்னதிகள்
கோயில் அழிந்த நிலையில் உள்ளது. இரு லிங்கத்திருமேனிகளும், ஒரு நந்தியும் வெளியில் உள்ளன.

## மேற்கோள்கள்

பகுப்பு:கடலூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
தெர்னோப்பில்

**தெர்னோப்பில்** (*Ternopil*, ) மேற்கு உக்ரைனில் உள்ள தெர்னோப்பில் மாகாணத்தின் தலைநகரம் ஆகும்.  இந்நகரம் செரெத் ஆற்றுக் கரையில் அமைந்துள்ள மாநகரம் ஆகும். 1944 ஆம் ஆண்டு வரை இந்நகரம் *தர்னப்போல்* என அழைக்கப்பட்டு வந்தது. இந்நகரம் மேற்கு உக்ரைனின் முக்கிய நகரங்களில் ஒன்றாகும், இந்நகரின் மக்கள்தொகை 225,004 (2022) ஆகும். இங்கு தெர்னோப்பில் வானூர்தி நிலையம் உள்ளது. இந்நகரம் தெர்னோப்பில் மாகாணத்தினதும், தெர்னோப்பில் மாவட்டத்தினதும் நிருவாக மையம் ஆகும்.

## உயர்கல்வி நிலையங்கள்
* தெர்னோப்பில் அரச மருத்துவப் பல்கலைக்கழகம்
* தெர்னோப்பில் தேசியப் பொருளியல் பல்கலைக்கழகம்
* தெர்னோப்பில் இவான் புலூச் தேசிய தொழில்நுட்பப் பல்கலைக்கழகம்
* தெர்னோப்பில் வலோதிமிர் இனாத்தியூக் தேசிய ஆசிரியப் பல்கலைக்கழகம்

## காலநிலை
தெர்னோப்பில் நகரம் குளிர்காலநிலையையும், சூடான கோடைக் காலத்தையும் கொண்ட மிதமான பெருநிலக் காலநிலையைக் கொண்டுள்ளது.

## இதனையும் காண்க
* தெர்னோப்பில் மாகாணம்
## மேற்கோள்கள்

## வெளி இணைப்புகள்

*Ternopil in the Encyclopedia of Ukraine, updated in 2012.
*Ternopil City Sights
*Website about Ternopil
*Historical footage of war damages at Ternopil (1917), filmportal.de

பகுப்பு:உக்ரைனிய நகரங்கள்
காம்லே மாவட்டம்

**காம்லே மாவட்டம்** (**Kamle district**, also **Khemle**), இந்திய நாட்டின் வடகிழக்கின் ஏழு சகோதரி மாநிலங்களில் ஒன்றான அருணாசலப் பிரதேசத்தின் 21-வது மாவட்டம் ஆகும். இம்மாவட்டத்தின் நிர்வாகத் தலைமையிட நகரம் *[[ராகா]]* ஆகும். 

மேல் சுபன்சிரி மாவட்டம் மற்றும் கீழ் சுபன்சிரி மாவட்டங்களின் மூன்று வருவாய் வட்டங்களைக் இம்மாவட்டம்  அக்டோபர் 2017ல்  துவக்கப்பட்டது.

## மேற்கோள்கள்

## வெளி இணைப்புகள்

பகுப்பு:அருணாசலப் பிரதேச மாவட்டங்கள்
பகுப்பு:காம்லே மாவட்டம்
முகமது சைபுதீன்

**முகமது சைபுதீன் (Mohammad Saifuddin** (பிறப்பு: நவமபர் 1, 1996) வங்காளதேசத் துடுப்பாட்ட ணியின் வீரர் ஆவார். இவர் வங்காளதேச அணிக்காக் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். துடுப்பாட்டத்தில் சகலத் துறையறாக விளங்குகிறார். 2015 ஆம் ஆண்டில் , 2016 ஆம் ஆண்டிற்கான 19வயதிற்கு உட்பட்டோருக்கான துடுப்பாட்ட உலகக் கிண்னத் தொடருக்கான வங்காளதேச அணியில் இடம் பெற்றார்.

## உள்ளூர்ப் போட்டிகள்
2016 -17 ஆம் ஆண்டிற்கான வங்காளதேச பிரீமியர் லீக் தொடரில் இவர் விளையாடினார். அந்தத் தொடரில் நவமப்ர் 13 இல் இவர் *காமிக்கா விக்டோரியன்ஸ் அணி*  சார்பாக விளையாடினார்.

2017-18 ஆம் ஆண்டிற்கான *தாக்கா கோட்ட  பிரீமியர்  லீக் தொடரில் இவர்* சினபூர் துடுப்பாட்ட அணி *சார்பாக விளையாடினார்.* அந்தத் தொடரில் சிறப்பாக விளையாடி 10 போட்டிகளில் 14 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார். மேலும் அதே ஆண்டில் நடைபெற்ற வங்காளதேச கிரிக்கெட் லீக்கில் இவர் கிழக்கு மாகாண அணி சார்பாக விளையாடினார். ஏப்ரல் 2018 இல் நடைபெற்ற போட்டியில் இவர் நூறு ஓட்டங்களை அடித்தார். இது முதல் தரத் துடுப்பாட்டப் போட்டியில் இவரின் முதல் நூறு ஓட்டங்கள் இது ஆகும்.

2018-19 ஆம் ஆண்டிற்கான வங்காளதேச பிரீமியர் லீக் தொடரில் இவர் *கோமிலா விக்டோரியன்ஸ்*  அணி சார்பாக விளையாடினார்.

## சர்வதேச போட்ட்டிகள்

### பன்னாட்டு இருபது20
2017 ஆம் ஆண்டில் வங்காளதேசத் துடுப்பாட்ட அணி இலங்கையில்   சுற்றுப் பயணம் செய்து விளையாடியது. ஏப்ரல் 4 இல் கொழும்பில் இலங்கைத் துடுப்பாட்ட அணிக்கு எதிரான முதல் பன்னாட்டு இருபது20  துடுப்பாட்டப் போட்டியில் இவர் அறிமுகமானார்.மட்டையாடும் வாய்ப்பு கிடைக்கவில்லை. பந்துவீச்சில் 3 ஓவர்கள் வீசி 24 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இலங்கை அணி 6 இலக்குகளில் வெற்றி பெற்றது. 2018 ஆம் ஆண்டில் இல்ங்கைத் துடுப்பாட்ட அணி  வங்காளதேசத்தில்   சுற்றுப் பயணம் செய்து விளையாடியது. பெப்ரவரி 18 இல் சியால்கோட்டில் இலங்கைத் துடுப்பாட்ட அணிக்கு எதிரான இரண்டாவது பன்னாட்டு இருபது20  துடுப்பாட்டப் போட்டியில் 21 பந்துகளைச் சந்தித்த இவர் 20 ஓட்டங்களை எடுத்து *உதானா* பந்துவீச்சில் ஆட்டமிழந்தார். பந்துவீச்சில் 4 ஓவர்கள் வீசி 46 ஓட்டங்களை விட்டுக் கொடுத்து ஓர் இலக்கினைக் கைப்பற்றினார் இந்தப் போட்டியில் இலங்கை அணி 75 ஓட்டங்களில்  வெற்றி பெற்றது.

## ஒருநாள் போட்டிகள்
2017 ஆம் ஆண்டில் வங்காளதேசத்  துடுப்பாட்ட அணி தென்னாப்பிரிக்காவில்  சுற்றுப் பயணம் செய்து விளையாடியது. அக்டோபர் 15 இல் கிம்பர்லியில் இலங்கைத் அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 11 பந்துகளில் 16 ஓட்டங்களை எடுத்து ரபடா பந்துவீச்சில் ஆட்டமிழந்தார். பின் பந்துவீச்சில் 5 ஓவர்கள் வீசி 46 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் தென்னாப்பிரிக்க அணி 10 இலக்குகள் வித்தியாசத்தில் வெற்றி பெற்றது. இதே ஆண்டில் அக்டோபர் 29 இல் நடைபெற்ற பன்னாட்டு இருபது20 போட்டியில் இவர் வீசிய ஒரு ஓவரில் டேவிட் மில்லர் தொடர்ச்சியாக 5 ஆறு ஓட்டங்கள் அடித்தார்.

அக்டோபர் 21, 2018 இல் மிர்புர்,  சேர்-இ-பங்களா துடுப்பாட்ட அரங்கத்தில் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 68 பந்துகளில் 50 ஓட்டங்கள் எடுத்தார்.

## சான்றுகள்


*

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1996 பிறப்புகள்
செனட் (நெதர்லாந்து)

**செனட்** (  or simply **' , literally "**First Chamber**", or sometimes **' ) நெதர்லாந்து நாட்டின் நாடாளுமன்றத்தைச் சேர்ந்த தலைமையின் மேலவை ஆகும். மாகாண சபைத் தேர்தல்களில் மூன்று மாதங்களுக்குள் ஒவ்வொரு நான்கு ஆண்டுகளிலும் பன்னிரண்டு மாகாணங்களின் உறுப்பினர்கள் பட்டியலில் 75 உறுப்பினர்கள் தேர்ந்தெடுக்கப்படுகின்றனர். அனைத்து மாகாணங்களுக்கும் வெவ்வேறு மக்கள் தொகை அடிப்படையில் உறுப்பினர்கள் தேர்ந்தெடுக்கப்படுகின்றனர்.

## மேற்கோள்கள்

பகுப்பு:நெதர்லாந்து
பகுப்பு:நாடாளுமன்றங்கள்
அரச ஆணையர் (நெதர்லாந்து)

**அரச ஆணையர்** (, abbreviated to *CvdK*) நெதர்லாந்து நாட்டில் ஒரு மாகாணத்தின் தலைவர் ஆவார். இவர் மாகாண சபை பிரதிநிதித்துவம் (நேரடியாக தேர்ந்தெடுக்கப்பட்ட மாகாண சட்டமன்றம்) மற்றும் மாகாண நிர்வாகிகள் சபை (நிறைவேற்றுக் கிளை) ஆகிய இரண்டின் அலுவலக நிர்வாகத் தலைவர் ஆவார். ஆதலால் தேர்தல் காலத்தில் இவருக்கு அரசை தேர்ந்தெடுக்க வாக்களிக்க உரிமை வழங்கப்படுகிறது. நெதர்லாந்து நாட்டின் 12 மாகாணங்களிலும் ஒவ்வொரு அரச ஆணையர் என 12 ஆணையர்கள் உள்ளனர். ஆட்சியிலிருப்பவர் அரசி எனில் இந்த 12 ஆணையர்கள் அரசியின் ஆணையர்கள் என வழங்கப்படுவர்.பகுப்பு:நெதர்லாந்து
## மேற்கோள்
கீழவை (நெதர்லாந்து)

**கீழவை** (, pronounced ; commonly referred to as the **', literally **Second Chamber''') இது நெதர்லாந்து நாட்டின் இரு சபை நாடாளுமன்றத்தின் ஒரு அவை ஆகும். மற்றொன்று செனட் என்ற மேலவை ஆகும். கீழவை கட்சி பட்டியல் விகிதாசார பிரதிநிதித்துவத்தை பயன்படுத்தி தேர்தல்கள் மூலம் நிரப்பப்பட்ட 150 இடங்கள் உள்ளடக்கத்தை கொண்டிருக்கிறது.

## மேற்கோள்கள்

பகுப்பு:நெதர்லாந்து
பகுப்பு:நாடாளுமன்றங்கள்
மாகாண பிரதிநிதித்துவம் (நெதர்லாந்து)

இது நெதர்லாந்து நாட்டின் ஒவ்வொரு மாகாணத்திலும் உள்ள மாகாண பாராளுமன்றம் மற்றும் சட்டமன்ற கூட்டம் ஆகும். ஒவ்வொரு மாகாணத்திற்கும் ஒவ்வொரு நான்கு வருடங்களுக்கும் ஒரே நேரத்தில் தேர்ந்தெடுக்கப்பட்டிருக்கும் பிரதிநிதிகள் துணை தேசிய அல்லது பிராந்திய முக்கியத்துவம் வாய்ந்த விஷயங்களுக்கு இவர்கள் பொறுப்பு வகிப்பவர். மாகாணசபை பிரதிநிதிகள் ஒவ்வொரு மாகாணத்திலும் நேரடியாக  மாகாணத்திலுள்ள வாக்காளர்களால் தேர்ந்தெடுக்கப்படுவர். ஒவ்வொரு மாகாணத்திலும் உள்ள மாகாணசபை பிரதிநிதிகளின் எண்ணிக்கை அதன் மக்கள்தொகை விகிதாசாரத்தை அடிப்படையாகக் கொண்டது.

## மாகாணங்களின் மாகாண சபை

## மேற்கோள்கள்
*Combinated list in two provinces (North Holland and North Brabant, also Friesland in 2003).

பகுப்பு:நெதர்லாந்து
பகுப்பு:அரசியல்
பகுப்பு:அரசு
பகுப்பு:நாடாளுமன்றங்கள்
குச்சுத்துதரா

**குச்சுத்துதரா** கௌதம புத்தரின் பெண் உபாசகர்களில்  ஒருவர் ஆவார். பாலி மொழியின் அட்டகாதைகளில், மகத நாட்டு மன்னர் உதயணின் பட்டத்தரசியின் பணிபெண்ணாக குச்சுத்துராவை குறிப்பிடுகிறது. கௌசாம்பி நகரத்திற்கு வெளியே ஒரு பூங்காவில்,  கௌதம புத்தர் அருளும் உபதேசங்களை கேட்டு வந்து, தன்னிடம் அதனை கூறுமாறு உதயணனின் பட்டத்தரசி தனது பணிப்பெண்ணாக குத்சுத்துராவை அனுப்பினாள். அவளும் புத்தரின் உபதேசங்களை கேட்டு, மனதில் இருத்தி, அதனை பட்ட்டத்து அரசி உள்ளிட்ட 500 அரண்மனை பெண்களுக்கு எடுத்துக் கூறினாள்.

## இதனையும் காண்க
* புத்தரின் சீடர்கள் 
* பிக்குகள்
* பிக்குணி
* உபாசகர்கள்

## மேற்கோள்கள்


## ஆதார நூற்பட்டியல்
*Bodhi, Bhikkhu (trans.) (2000). *The Connected Discourses of the Buddha: A Translation of the Samyutta Nikaya*. Boston:Wisdom Publications. .
*Ireland, John (trans. & intro.) (1999). *Itivuttaka: The Buddha's Sayings (excerpts)*.  Article's "Introduction" is available on-line at http://www.accesstoinsight.org/tipitaka/kn/iti/iti.intro.irel.html#intro.
*Thanissaro Bhikkhu (trans. & intro.) (2001). *Itivuttaka: This Was Said by the Buddha*. "Translator's Introduction" is available on-line at http://www.accesstoinsight.org/tipitaka/kn/iti/iti.intro.than.html#intro.

## வெளி இணைப்புகள்
*"Relatives and Disciples of the Buddha: Royal Patrons,"  by Radhika Abeysekera.

பகுப்பு:பௌத்தம்
வில்லியம் அலெக்சாண்டர் (நெதர்லாந்து)

**வில்லியம் அலெக்சாண்டர் ** (; வில்லியம் அலெக்சாண்டர் குளோஸ் ஜார்ச் பெரிடிணான்ட் பிறப்பு 27 ஏப்ரல் 1967) நெதர்லாந்து நாட்டின் அரசர் ஆவார். இவர் தன் தாயைத் தொடர்ந்து அவருக்கு பின் 2013 ஆம் ஆண்டு நாட்டின் அரியணையில் அமர்ந்தார்.

வில்லியம் அலெக்சாண்டர் நெதர்லாந்தின் பீட்ரிக்ஸ் மற்றும் கிளாஸ் வான் அம்ஸ்பேர்கின் மூத்த மகனாவார். தன் தாய் பீட்ரிக்ஸ்கு பின் ஏப்ரல் 30, 2013 நெதர்லாந்து நாட்டின் அரசரானார். அவர் தனது  பள்ளிப்படிப்பை முடித்தபின் நெதர்லாந்து நாட்டின் அரச கடற்படையில் இருந்தார். மேலும் வரலாறு படிப்பை லைடன் பல்கலைக்கழகத்தில் படித்தார். இவர் மாக்ஸிமா என்பவரை 2002 ஆம் ஆண்டில் மணந்தார். இவர்களுக்கு மூன்று மகள்கள் கேத்தரினா அமாலியா, அலெக்சா, அரியானி.

## மேற்கோள்கள்

பகுப்பு:நெதர்லாந்தின் அரசர்கள்
பகுப்பு:நெதர்லாந்தின் முடியாட்சி
பகுப்பு:வாழும் மக்கள்
பகுப்பு:1967 பிறப்புகள்
பிரேம்லீலா வித்தல்தாஸ் தாக்கர்சே

**பிரேம்லீலா வித்தல்தாஸ் தாக்கர்சே** (Premlila Vitaldas Thackersey) (1894-1977) ஒரு இந்திய எழுத்தாளர், காந்தியவாதியும் ஆவார். கல்வியாளரும், நன்கொடையாளருமான வித்தல்தாஸ் தாகர்சேவின் துணைவியாவார் இவர். 1925 ஆம் ஆண்டு தமது 31 ஆவது வயதில் கணவனை இழந்தவர். தொடர்ந்து கல்விப் பணியிலும் பொதுப் பணியிலும் குறிப்பாக பெண்கள் கல்வி முன்னேற்றத்திற்காகப் பணியாற்றி வந்துள்ளார். இவர் கஸ்தூரிபா காந்தி தேசிய நினைவு அறக்கட்டளையின் தலைவராகவும் (1952-1972) பம்பாய் பெண்கள் பல்கலைக் கழகத்தின் (SNDT) முதல் துணை வேந்தராகவும் பதவி வகித்தவர்.

இவருடைய கல்விப் பணிக்காக இந்தியாவின் இரண்டாவது மிக உயரிய குடிமக்களுக்கான விருதான பத்ம விபூசணை இந்திய அரசு 1975 ஆம் ஆண்டு வழங்கிப் பெருமை சேர்த்தது

பகுப்பு:1894 பிறப்புகள்
பகுப்பு:1977 இறப்புகள்
பகுப்பு:பத்ம விபூசண் விருது பெற்றவர்கள்
மணலார் அருவி

**மணலார் அருவி** (*Manalar Waterfalls*) இந்தியாவின் கேரளா மாநிலத்திலுள்ள கொல்லம் மாவட்டத்தில் இருக்கும் அச்சன்கோவிலில் அமைந்துள்ளது. கொல்லம் மாவட்டம் மற்றும் கொன்னி காட்டுப்பகுதி ஆகியவற்றுக்குக் கிழக்குப் பகுதியில் அமைந்துள்ள  இந்நீர்வீழ்ச்சி கொல்லம் நகரிலிருந்து சுமார் 112 கிலோமீட்டர் தொலைவில் உள்ளது

## மேற்கோள்கள்

பகுப்பு:கொல்லம் மாவட்டத்திலுள்ள அருவிகள்
புஜியா கோட்டை

புஜியா கோட்டை இந்தியாவின் குஜராத் மாநிலத்திலுள்ள கட்ச் மாவட்டத்தில் உள்ள புஜ்ஜி நகரத்தின் அருகிலுள்ள ஒரு கோட்டை. இது புஜியா மலையின் மீது கட்டப்பட்டுள்ளது இந்த கோட்டை நகரத்தை கண்காணிக்கும்படி கட்டப்பட்டுள்ளது.

## வரலாறு

## மேற்கோள்கள்

பகுப்பு:குஜராத்தில் உள்ள கோட்டைகள்
காப்பி உற்பத்தியின் அடிப்படையில் நாடுகளின் பட்டியல்

**காப்பி உற்பத்தியின் அடிப்படையில் நாடுகளின் பட்டியல்** (*List of countries by coffee production*) அதன் உற்பத்தியின் அடிப்படையில் இங்கு வரிசைப்படுத்தப்பட்டுள்ளன. 
## 2016/2017 இல் பிரதான ஏற்றுமதி நாடுகள்

## மேற்கோள்கள்

பகுப்பு:காப்பி உற்பத்தியின் அடிப்படையில் நாடுகள்
ஆவுடையார்கோயில், புதுக்கோட்டை

**ஆவுடையார்கோயில்** அல்லது **திருப்பெருந்துறை**, தமிழ்நாட்டின் புதுக்கோட்டை மாவட்டத்தின், ஆவுடையார்கோயில் வட்டத்தின் நிர்வாகத் தலைமையிட ஊராகும்.  இதன் பழைய பெயர் **திருப்பெருந்துறை** ஆகும்.  இவ்வூரில் மாணிக்கவாசகர் சீரமைத்துக் கட்டிய, தேவாரப் பாடல் பெற்ற ஆவுடையார் கோயில் ஆத்மநாதசுவாமி கோயில் உள்ளது. 

மேலும் ஆவுடையார்கோயில் ஊராட்சி ஒன்றியத்தின் வட்டார வளர்ச்சி அலுவலகம் இவ்வூரில் உள்ளது. 

மாவட்டத் தலைமையிடமான புதுக்கோட்டை நகரத்திற்கு தென்கிழக்கே 33 கிலோ மீட்டர் (20.5 மைல்) தொலைவில் ஆவுடையார்கோயில் எனும் **திருப்பெருந்துறை** ஊர் உள்ளது. ஆவுடையார்கோவில் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, ஆவுடையார்கோயில் ஊரின் மொத்த மக்கள்தொகை 6,464 ஆகும். 
## ஆவுடையார்கோயில் படக்காட்சிகள்

File:WALLPAINTING-2.JPG|ஆவுடையார்கோயில் சுவரோவியங்கள்
File:WALLPAINTING-1.JPG|
File:THIRUVASAGAM.JPG|மாணிக்கவாசகர் இயற்றிய திருவாசகம்
File:SLIPPERS IN STATUE.JPG|
File:AVUDAIYAR KOVIL PLAN.JPG|கோயில் வரைபடம்
File:AVUDAIYAR KOVIL STONERINGS.JPG|கல் வளையங்கள்
File:Gopuram of Avudayar Koil.jpg|
File:Avudayar Kovil.jpeg|கருவறை மீதான கோபுரம் 
File:Avudayar Kovil Gopuram.jpeg|கோயில் கோபுரம்
|63 நாயன்மார்கள்
File:Avudayar Kovil mandapam.jpeg|கோயில் மண்டபம்
File:Avudayar-kovil-view-from-sanctum.jpeg|கருவறையிலிருந்து வெளிப்புறக் காட்சி


## மேற்கோள்கள்

 
பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
சோயா அவரை உற்பத்தியின் அடிப்படையில் நாடுகளின் பட்டியல்

**சோயா அவரை**  ( *soybean* ) உற்பத்தியின்  அடிப்படையில் நாடுகளின் பட்டியல் இங்கு வரிசைபடுத்தப்பட்டுள்ளன . ஐக்கிய நாடுகளின் உணவு மற்றும் வேளாண்மை அமைப்பு  2016 ஆம் ஆண்டில் உலக நாடுகள் உற்பத்தி செய்த சோயா அவரை  அளவு குறித்து வழங்கிய புள்ளிவிவரங்கள் இங்கு கணக்கில் எடுத்துக் கொள்ளப்பட்டுள்ளன.இதன்படி 2016 ஆம் ஆண்டு உலகில் மொத்தம் 334,894,085 டன்கள் சோயா பீன்சு உற்பத்தி செய்யப்பட்டது. உலக நாடுகளில் அமெரிக்கா மிகப் பெரிய சோயா உற்பத்தி செய்யும் நாடாகத் திகழ்கிறது. உலக சோயா உற்பத்தியில் கிட்டத்தட்ட 35 சதவீத சோயா அமெரிக்காவில் உற்பத்தியாகிறது.
## நாடுகளின் உற்பத்தி
### 1,000,000 டன்கள்

### 100,000–1,000,000 டன்கள்
{| class="wikitable sortable"
|- bgcolor="#ececec"
! தரம் !! நாடு !! சோயா அவரை உற்பத்தி (டன்கள்)
|-
|13 ||  ||align="left"| 967,876
|-
|14 ||  ||align="left"| 742,000
|-
|15 ||  ||align="left"| 588,201
|-
|16 ||  ||align="left"| 576,446
|-
|17 ||  ||align="left"| 509,114
|-
|18 ||  ||align="left"| 348,452
|-
|19 ||  ||align="left"| 338,864
|-
|20 ||  ||align="left"| 263,380
|-
|21 ||  ||align="left"| 244,075
|-
|22 ||  ||align="left"| 238,000
|-
|23 ||  ||align="left"| 231,168
|-
|24 ||  ||align="left"| 165,000
|-
|25 ||  ||align="left"| 162,000
|-
|26 ||  ||align="left"| 160,696
|-
|27 ||  ||align="left"| 156,901
|-
|28 ||  ||align="left"| 152,599
|-
|29 ||  ||align="left"| 152,091
|-
|30 ||  ||align="left"| 149,185
|-
|31 ||  ||align="left"| 146,217
|-
|32 ||  ||align="left"| 144,189
|-
|33 ||  ||align="left"| 132,417
|-
### 10,000–100,000 டன்கள்

### <10,000 டன்கள்

 
 
## மேற்கோள்கள்

பகுப்பு:நாடு வாரியாக வேளாண்மை
பகுப்பு:நாடுகள் தொடர்பான பட்டியல்கள்
நஸ்முல் உசைன் சாந்தோ

thumb
**நஸ்முல் உசைன் சாந்தோ (Nazmul Hossain Shanto** (பிறப்பு: மே 25, 1998) வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இடதுகை மட்டையாளரான இவர் வலதுகை மித வேகப்  பந்து வீச்சாளரான இவர் 19 வயதிற்கு உட்பட்ட வங்காளதேசத் துடுப்பாட்ட அணி யில் விளையாடியுள்ளார். மேலும் இவர் *கலாபகன்* துடுப்பாட்ட அகாதமி சார்பாக உள்ளூர்ப் போட்டிகளில் விளையாடி வருகிறார். 2016 ஆம் ஆண்டிற்கான 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இவர் விளையாடினார்.

## உள்ளூர்ப் போட்டிகள்
2016-17 ஆம் ஆண்டிற்கான வங்காளதேச பிரீமியர் லீக் தொடரில் இவர் விளையாடினார். நவமபர் 8 இல் நடைபெற்ற போட்டியில் *கமில்லா விக்டோரியன்ஸ்*  அணி சார்பாக இவர் இருபது20 போட்டிகளில் அறிமுகமானார்.

2017-18 ஆம் ஆண்டிற்கான *நேஷனல் கிரிக்கெட் லீக்* தொடரில் இவர் *ராஜ்ஷாகி* அணிக்காக விளையாடினார். டிசம்பரில் *தாக்கா மெட்ரோபொலிஸ்* அணிக்கு எதிரான போட்டியில் *மிசனூர் ரகுமானுடன்* இணைந்து 341 ஓட்டங்கள் எடுத்தார். இதன்மூலம் முதல் தரத் துடுப்பாட்டப் போட்டிகளில் அதிக ஓட்டங்கள் எடுத்த வங்காளதேச இணை எனும் சாதனை படைத்தனர்.

மேலும் அதே ஆண்டில் தாக்கா கோட்ட பிரீமியர் லீக் தொடரில் 16 போட்டிகளில் விளையாடி 749 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்.

2018-19 ஆம் ஆண்டிற்கான வங்காளதேச பிரீமியர் லீக் தொடரில் *குல்னா டைடன்ஸ்* அணி சார்பாக விளையாடுவார் என அக்டோபரில் அறிவிக்கப்பட்டது.

## சர்வதேச போட்டிகள்
நவம்பர் 2016 இல் நியூசிலாந்துத் தொடருக்கான வங்காளதேச அணியில் 22 பேர் கொண்ட பட்டியலில் இவர் இடம் பெற்றார். 2017 ஆம் ஆண்டில் வங்காளதேசத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. சனவரி 20 இல் *கிறிஸ்ட் சர்ச்சில்*  நடைபெற்ற நியூசிலாந்துத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில்  இவர் அறிமுகமானார். இந்தப் போட்டியின் முதல் ஆட்டப் பகுதியில் 56 பந்துகளைச் சந்தித்த இவர் 18 ஓட்டங்களை எடுத்து டிம் சௌத்தி பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 60 பந்துகளைச் சந்தித்த இவர் 12 ஓட்டங்கள் எடுத்து போல்ட் பந்துவீச்சில் ஆட்டமிழந்தார். இந்தப் போட்டியில் நியூசிலாந்து துடுப்பாட்ட அணி 9 இலக்குகளில் வெற்றி பெற்றது.

## ஒருநாள் போட்டிகள்
ஆசியக் கிண்ணம் 2018 தொடருக்கான 31 பேர் கொண்ட உத்தேசப் பட்டியலை வங்காளதேசத் துடுப்பாட்ட வாரியம் ஆகஸ்டு 2018 இல் அறிவித்தது. அதில் இவர் உட்பட 12 புதிய வீரர்கள் இடம் பெற்றனர். 2018 ஆம் ஆண்டில் ஆசியக் கோப்பை ஆ பிரிவில் வங்காளதேச அணி இடம் பெற்றது. செப்டம்பர், 20 இல் அபுதாபியில் நடைபெற்ற ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் லிதன் தாசுடன் இணைந்து துவக்க வீரராக களம் இறங்கினார். 13 பந்துகளைச் சந்தித்த இவர் 7 ஓட்டங்களை எடுத்து முஜீப் உர் ரகுமான் பந்துவீச்சில் ஆட்டமிழந்தார். இந்தப் போட்டியில் ஆப்கானித்தான் அணி 136 ஓட்டங்களில் வெற்றி பெற்றது.

## சான்றுகள்

## வெளியிணைப்புகள்

*
*

பகுப்பு:வங்காளதேசத் துடுப்பாட்டக்காரர்கள்
பகுப்பு:1998 பிறப்புகள்
தொல்லியல் அருங்காட்சியகம், அரப்பா

**அரப்பா தொல்லியல் அருங்காட்சியகம்** (*Archaeological Museum Harappa*) பாக்கித்தானிலுள்ள பஞ்சாப்பில் இருக்கும் அரப்பாவில் நிறுவப்பட்டுள்ள ஓர் அருங்காட்சியகமாகும் . 1926 ஆம் ஆண்டு இந்த அருங்காட்சியகம் நிறுவப்பட்டது. 1966 ஆண்டு பாக்கித்தான் அரசு இதற்கான கட்டடத்தைக் கட்டியது .

## மேற்கோள்கள்

பகுப்பு:பாக்கித்தானிலுள்ள கட்டிடங்கள்
பகுப்பு:பஞ்சாப் (பாகிஸ்தான்)
தேரா பாபா நானக்

**தேரா பாபா நானக்** (**Dera Baba Nanak**) இந்தியாவின் பஞ்சாப் மாநிலத்தின் குர்தாஸ்பூர் மாவட்டத்தின் கிழக்கே, இந்திய-பாகிஸ்தான் எல்லையை ஒட்டி அமைந்த நகரம் ஆகும்.

## மக்கள்தொகை பரம்பல்
11 வார்டுகள் கொண்ட தேரா பாபா நானக்  நகராட்சியின், 2011-ஆம் ஆண்டின் இந்திய மக்கள்தொகை கணக்கெடுப்பின் படி, மொத்த மக்கள்தொகை 6,394 ஆகும். இந்நகரத்தில் இந்துக்கள் 55.81%, சீக்கியர்கள் 41.09%, இசுலாமியர்கள் 2.89% மற்றும் பிற சமயத்தவர்கள் 0.25% உள்ளனர்.  
## தேரே பாபா நானக் - கர்தார்பூர் இணைப்பு சாலைப் போக்குவரத்து திட்டம்
நவம்பர் 2019ல் குருநானக்கின் 550-வது பிறந்த ஆண்டை முன்னிட்டு, இந்தியாவின் தேரா பாபா நானக் நகரத்தையும்,   பாகிஸ்தான் நாட்டின் கர்தார்பூர் நகரத்தையும் இணைக்கும் 6.4 கி.மீ. நீளம் கொண்ட பன்னாட்டு சாலைப்போக்குவரத்து  அமைக்க இந்திய - பாகிஸ்தான் அரசுகள் முடிவெடுத்துள்ளது.கர்தார்பூர், பாகிஸ்தான்  - தேரா பாபா நானக் இணைப்புச் சாலையை 9 நவம்பர் 2019 அன்று, பாகிஸ்தான் பகுதியின் சாலையை பிரதமர் இம்ரான் கானும், இந்தியப் பகுதியின் கர்த்தார்பூர் சாலையை இந்தியப் பிரதமர் நரேந்திர மோடியும் திறந்து வைத்தனர்.

## இதனையும் காண்க
* கர்தார்பூர், பாகிஸ்தான்
* கர்தார்பூர் தர்பார் சாகிப் குருத்துவார்
* கர்தார்பூர், இந்தியா
## Gallery

Garments Of Guru Nanak preserved at Gurudwara Sri Chola Sahib, Dera Baba Nanak 01.jpg|Garments Of Guru Nanak preserved at  Gurudwara Sri Chola Sahib
Gurudwara Sri Chola Sahib, Dera Baba Nanak 02.jpg|Gurudwara Sri Chola Sahib


## மேற்கோள்கள்


பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:பஞ்சாப் (இந்தியா)
1,3,5-டிரையாக்சேன்

**1,3,5- டிரையாக்சேன்** (*1,3,5-Trioxane*) என்பது C3H6O3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரையாக்சேன் அல்லது டிரையாக்சின் அல்லது மூவாக்சேன் என்ற பெயர்களாலும் இதை அழைக்கலாம். குளோரோபார்ம் போன்ற வாசனையுடன் வெண்மை நிறத்தில் ஒரு திண்மமாக டிரையாக்சேன் காணப்படுகிறது. பார்மால்டிகைடின் நிலையான வளைய முப்படியாகவும் டிரையாக்சேனின் மூன்று மாற்றியன்களில் ஒன்றாகவும் இது கருதப்படுகிறது. டிரையாக்சேன் மூலக்கூற்று கட்டமைப்பு ஆறு உறுப்பு வளையமாக அமைந்துள்ளது. மூன்று கார்பன் அணுக்களும் மூன்று ஆக்சிசன் அணுக்களும் ஒன்று விட்டு ஒன்றாக மாறிமாறி இடம்பெற்றுள்ளன. இதனால் பார்மால்டிகைடு  வளைய முப்படியாதல் மூலம் 1,3,5-டிரையாக்சேனைக் கொடுக்கிறது.
:

## தயாரிப்பு
:
அமில வினையூக்கிகளைப் பயன்படுத்தி பார்மால்டிகைடை முப்படியாக்கம் செய்து டிரையாக்சேனைத் தயாரிக்கிறார்கள். அடர்த்தியான நீரிய கரைசலில் வினை நடைபெறுகிறது. விளைபொருள் கரைப்பானைக் கொண்டு பிரித்தெடுக்கப்படுகிறது. வினை வழிமுறை கீழே கொடுக்கப்படுகிறது.

## பயன்கள்

பாலியாக்சிமெத்திலீன் நெகிழிகளுக்காக டிரையாக்சேன் முக்கியமாக பயன்படுத்தப்படுகிறது.  மொத்தமாக உற்பத்தி செய்யப்படும் டிரையாக்சேனில் ஆண்டுக்கு ஒரு மில்லியன் டன் அளவு இதற்காகப் பயன்படுத்தப்படுகிறது . பார்மால்டிகைடை  வெளியீட்டுப்  பயன்படுத்தும் போக்கைப் பிற பயன்பாடுகள் தெரிவிக்கின்றன. இதனடிப்படையில் இதை மர, நெசவுத் தொழிலில் ஒரு சேர்ப்பியாகப் பன்படுத்துகிறார்கள். டிரையாக்சேனை எக்சமீனுடன் இணைத்து  சமையல் எரிபொருளாகப் பயன்படுத்தப்படுகிறார்கள்.
 
ஆய்வகங்களில் பார்மால்டிகைடின் நீரிலி மூலமாக டிரையாக்சேன் பயன்படுகிறது. 

## இவற்றையும் காண்க
*பார்மால்டிகைடு
*பாராபார்மால்டிகைடு
*1,3,5-டிரையாக்சேன்டிரையோன்

## மேற்கோள்கள்

பகுப்பு:அசிட்டால்கள்
பகுப்பு:மூவாக்சேன்கள்
ஜூலியானா (நெதர்லாந்து)

**ஜூலியானா** (; Juliana Louise Emma Marie Wilhelmina; 30 ஏப்ரல் 1909 – 20 மார்ச் 2004) நெதர்லாந்து அரச குடும்பத்தில் ஒருவர் ஆவார். 1948 முதல் 1980 வரை இவர் நெதர்லாந்து நாட்டின் அரசியாக இருந்தார்.

ஜூலியானா நெதர்லாந்து நாட்டின் ராணி வில்ஹெல்மினா மற்றும் இளவரசர் ஹென்றியின் ஒரே மகள் ஆவார். பிறப்பிலிருந்தே நெதர்லாந்தின் அரியணை வாரிசாக அறியப்பட்டவர். தனிப்பட்டமுறையில் இவருக்கு கல்வி வழங்கப்பட்டது. 1937 ஆம் ஆண்டு இளவரசர் பெர்ன்ஹார்டை மணந்தார். இவர்களுக்கு பீட்ரிக்ஸ், ஐரீனி, மார்கரீட், கிறிஸ்டினா என்ற நான்கு குழந்தைகள்.

அரசி ஜூலியானா கிட்டத்தட்ட 32 ஆண்டுகளாக ஆட்சி செய்தார். இவரது ஆட்சிக்காலத்தில் டச்சு கிழக்கிந்திய பகுதிகளான இந்தோனேசியா மற்றும் சூரினாம் நாடுகளில் காலனியாதிக்கம் முடிவுக்குவந்தது. இவர் உலகிலேயே மிக நீண்ட காலமாக வாழ்ந்த முன்னாள் அரசி ஆவார்.

## மேற்கோள்கள்

பகுப்பு:நெதர்லாந்தின் முடியாட்சி
பகுப்பு:நெதர்லாந்தின் அரசிகள்
பகுப்பு:1909 பிறப்புகள்
பகுப்பு:2004 இறப்புகள்
பீட்ரிக்ஸ் (நெதர்லாந்து)

**பீட்ரிக்ஸ்** (பீட்ரிக்ஸ் வில்ஹெல்மினா ஆர்மகார்டு, ; பிறப்பு 31 ஜனவரி 1938) நெதர்லாந்து நாட்டின் அரச குடும்ப உறுப்பினர் ஆவார். இவர் 30 ஏப்ரல் 1980 முதல் 30 ஏப்ரல் 2013 வரை நெதர்லாந்து நாட்டின் அரசியாக இருந்தார்.

பீட்ரிக்ஸ் நெதர்லாந்து நாட்டின் அரசி ஜூலியானா மற்றும் இளவரசர் பெர்ன்ஹார்டின் மூத்த மகளாவார். 
பீட்ரிக்ஸ் இரண்டாம் உலகப்போர் நடைபெற்ற காலத்தில் தனது ஆரம்ப பள்ளிப்படிப்பை கனடாவில் பயின்றார். போருக்குப்பின் பள்ளிப்படிப்பை நெதர்லாந்து நாட்டில் படித்துமுடித்தார். 1961 ஆம் ஆண்டு இவர் தனது சட்ட இளங்கலை பட்டத்தை லைடன் பல்கலைக்கழகம் மூலம் பெற்றார். பீட்ரிக்ஸ் 1961 ஆம் ஆண்டு கிளாஸ் வோன் அம்ஸ்பேர்க் என்ற ஜெர்மானியரை மணந்தார் மேலும் இவர்களுக்கு மூன்று குழந்தைகள். அரசி ஜூலியானாவிற்கு பிறகு நெதர்லாந்தின் அரசியனார்.

## மேற்கோள்கள்

பகுப்பு:நெதர்லாந்தின் முடியாட்சி
பகுப்பு:நெதர்லாந்தின் அரசிகள்
பகுப்பு:1938 பிறப்புகள்
ஆர்டெலினிக் அமிலம்

**ஆர்டெலினிக் அமிலம்** (*Artelinic acid*) என்பது C23H30O7 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய உப்பு ஆர்டெலினேட்டு எனப்படுகிறது. மலேரியா நோய் சிகிச்சையில் சோதனையை அடிப்படையாகக் கொண்ட ஒரு மருந்தாக  ஆர்டெலினிக் அமிலம் அல்லது ஆர்டெலினேட்டு உப்பு கருதப்படுகிறது. ஆர்டெலினிக் அமிலம் இயற்கைச் சேர்மமான ஆர்டெமிசினின் சேர்மத்தினுடைய பகுதி செயற்கை வழிப்பெறுதியாகும். தொடர்புடைய பிற வழிபெறுதிகளான ஆர்டெயீத்தர் மற்றும் ஆர்டெமெத்தர் போன்ற சேர்மங்களைக் காட்டிலும்0 குறைவான நரம்புநச்சுத்தன்மை விகித்தத்தை இது பெற்றுள்ளது. ஆனால் ஆர்டெசுனேட்டைக் காட்டிலும் மூன்று மடங்கு அதிக நச்சுத்தன்மையை கொண்டிருக்கிறது. நடைமுறையில் ஆர்டெலினிக் அமிலத்தை வழக்கமான சிகிச்சை முறைகளில் பயன்படுத்துவதில்லை. ஏனெனில் நடைமுறையில் பயன்படுத்தப்படும் ஆர்டெமிசினின் மருந்துகளைக் காட்டிலும் சிறப்புத்தன்மைகள் ஏதும் அறியப்படவில்லை. மேலும் ஆர்டெலினிக் அமிலத்தை மனிதர்களுக்கு பயன்படுத்துவது தொடர்பான மதிப்பீடுகள் ஏதும் இதுவரை மேற்கொள்ளப்படவில்லை.  

## மேற்கோள்கள்

பகுப்பு:கரிமப் பெராக்சைடுகள்
பகுப்பு:மூவாக்சேன்கள்
பகுப்பு:பென்சாயிக் அமிலங்கள்
பகுப்பு:மலேரியா எதிர்ப்பு முகவர்கள்
பகுப்பு:மருந்துகள்
வில்ஹெல்மினா (நெதர்லாந்து)

**வில்ஹெல்மினா** (; Wilhelmina Helena Pauline Maria; 31 ஆகஸ்டு 1880 – 28 நவம்பர் 1962) 1890 முதல் 1948 வரை நெதர்லாந்து நாட்டின் அரசியாக இருந்தார்.

வில்ஹெல்மினா அரசர் வில்லியம் III க்கும் இவரின் இரண்டாவது மனைவிக்கும் பிறந்த ஒரே மகளாவார். இவர் தனது நான்காவது வயதில் நெதர்லாந்து நாட்டின் அரியணை வாரிசாக அறிவிக்கப்பட்டார். அரசர் வில்லியம் III இறக்கும் போது வில்ஹெல்மினாவுக்கு 10 வயதே ஆனது எனவே இவர் தாய் எம்மா ஆளுனராக நியமிக்கப்பட்டார்.  

## மேற்கோள்கள்

பகுப்பு:நெதர்லாந்தின் முடியாட்சி
பகுப்பு:நெதர்லாந்தின் அரசிகள்
பகுப்பு:1880 பிறப்புகள்
பகுப்பு:1962 இறப்புகள்
கர்தார்பூர் தர்பார் சாகிப் குருத்துவார்

**கர்தார்பூர் தர்பார் சாகிப் குருத்துவார்** (**Gurdwara Darbar Sahib Kartarpur** (பஞ்சாபி, )  பாகிஸ்தான் நாட்டின் பஞ்சாப் மாகாணத்தில் உள்ள நாரோவல் மாவட்டத்தின், கர்தார்பூரில் உள்ள சீக்கிய சமய குருத்துவார் ஆகும். இக்குருத்துவார் பாகிஸ்தான் நாட்டின்  லாகூரிலிருந்து 120 கி.மீ. தொலைவிலும், இந்திய நாட்டின் குர்தாஸ்பூர் மாவட்டம்,  தேரா பாபா நானக்கிலிருந்து 4 கி.மீ. தொலைவிலும் உள்ளது. இக்குருத்துவார் சீக்கியர்களின் மிக முக்கிய புனிதத்தலங்களில் ஒன்றாகும்.

## வரலாறு

கர்தார்பூர் நகரத்தில் 22 செப்டம்பர் 1539 அன்று மறைந்த சீக்கிய சமய நிறுவனர், குருநானக்கின் சமாதி மீது தர்பார் சாகிப் குருத்துவார் நிறுவப்பட்டுள்ளது.

இந்தியா-பாகிஸ்தான் எல்லைக்கோட்டின் அருகே கர்தார்பூரில் அமைந்த தர்பார் சாகிப் குருத்துவராவை, இந்தியப் பகுதியிலிருந்து கண்கூடாக பார்க்கலாம்.

## தேரே பாபா சாகிப் நானக் குருத்துவார் - கர்தார்பூர் இணைப்புச் சாலை
இந்தியாவின் எல்லைப்புறத்தில் அமைந்த தேரா பாபா நானக் எனும் ஊரிலிருந்து, பாகிஸ்தானின் எல்லைப்புற நகரமாக கார்தார்பூரை இணைக்கும் சாலை அமைக்க, இந்திய - பாகிஸ்தான் அரசுகள் நவம்பர் 2018ல் அடிக்கல் நாட்டியுள்ளனர்.

## அமைவிடம்
ராவி ஆற்றின் கரையில் அமைந்த தேரா பாபா நானக் குருத்துவார், தேரா பாபா தொடருந்து நிலையத்திலிருந்து 4 கி.மீ. தொலைவில் உள்ளது. இந்திய எல்லைப்புறத்திலிருந்து மிக மிக அருகில் உள்ளது.

கர்தார்பூர் தர்பார் சாகிப் நானக் குருத்துவாரை நிறுவ பாட்டியாலா மன்னர் சர்தார் புபீந்தர் சிங் ரூபாய் 1,35,600 நன்கொடையாக வழங்கினார். 2004ல் இக்குருத்துவார் முற்றிலும் சீரமைத்து கட்டப்பட்டது.

## முக்கியத்துவம்
சீக்கிய சமயத்தை நிறுவிய குருநானக், கர்தார்பூர் தர்பார் சாகிப் நானக் குருத்துவார் அமைந்த  கர்தார்பூரில் பதினெட்டு ஆண்டுகள் தங்கி சமயப் பரப்புரையை மேற்கொண்டுள்ளார். மேலும் குருநானக் தனது இறுதிக் காலத்தை 18 ஆண்டுகள் கர்தார்பூரில் கழித்து இறந்த பின், அவரது சமாதி மீது கர்தார்பூர் தர்பார் சாகிப் நானக் குருத்துவார் நிறுவப்பட்டது.

## மேற்கோள்கள்

பகுப்பு:சீக்கியம்
பகுப்பு:பஞ்சாப் (பாகிஸ்தான்)
பகுப்பு:குருத்துவார்கள்
சிறைவாச விடுமுறை

**சிறைவாச விடுமுறை** அல்லது **பரோல்** (**Parole**), சிறைச்சாலையின் சட்டம் மற்றும் விதிகளுக்குட்பட்டு, சிறைச்சாலையில் நன்னடத்தையுடன் நடந்து கொண்ட ஒரு சிறைக்கைதியை, தன் குடும்பத்தின் முக்கிய நிகழ்வுகளில் கலந்து கொள்வதற்காக மட்டும்  சிறைச்சாலையிலிருந்து வெளியே அனுமதிக்கும் தற்காலிக விடுவிப்பாகும். இந்த தற்காலிக சிறை விடுவிப்பு (பரோல்) நாட்கள், மொத்த சிறைத்தண்டனை காலத்திலிருந்து கழிக்கப்படாது. ஆனால் பரோல் விடுவிப்பு காலத்திற்கு சிறைதண்டனை காலம் நீளும்.

பொதுவாக சிறைக்கைதி சிறைச்சாலைக்கு வந்து வெளியே கலந்து கொள்ள வேண்டிய முக்கியமாக நிகழ்வுகளுக்காக மட்டும், (குறிப்பாக மரணம், திருமணம் போன்ற நிகழ்வுகளுக்கு) பரோல் விடுவிப்பு வழங்கப்படும். பரோல் விடுவிப்பு எந்த ஒரு குறிப்பிட்ட நிகழ்வு அல்லது நிகழ்வுகளுக்கு கலந்து கொள்வதற்கு அனுமதிக்கப்பட்டாரோ அவைகள் தவிர வேறு எந்த நிகழ்வுகளில் அல்லது செயல்களில் ஈடுபடக்கூடாது. பரோலில் வெளி வந்த சிறைக்கைதி, சிறைச்சாலை கூறும்   குறிப்பிட்ட காவல்நிலையத்தில் அன்றாடம் சென்று கையொப்பம் இடவேண்டும்.  

என்ன செயல் செய்வதற்கு  சிறைவிடுப்பில் வெளியே வந்த சிறைக்கைதி, அதைத் தவிர வேறு நிகழ்ச்சிகளில் கலந்து கொண்டால், பரோல் விடுவிப்பை  ரத்து செய்து மீண்டும் சிறைச்சாலையில் அடைக்கப்படுவார்.

## மேற்கோள்கள்

## வெளி இணைப்புகள்

* California Reentry Program - Helping parolees re-enter society 
* Term to Life Prisoner Support 
* How Parole Board hearings work (Directgov, England and Wales) 
* Community Corrections (Probation and Parole) 
பகுப்பு:இந்தியாவில் சட்டம்
சிறைச்சாலை விதிகள்
ஆரஞ்சு நஸ்ஸாவ் வம்சம்

**ஆரஞ்சு நஸ்ஸாவ் வம்சம்** (இடச்சு: *Huis van Oranje-Nassau*, ), ஐரோப்பிய வம்சமான நஸ்ஸாவ் வம்சத்தின் ஒரு பிரிவே ஆரஞ்சு நஸ்ஸாவ் வம்சம் ஆகும். ஐரோப்பிய கண்டம் மற்றும் நெதர்லாந்து நாட்டின் ஆட்சி மற்றும் அரசு அமைவதில் பெரும்பங்கு வகித்தது. குறிப்பாக அரசர் வில்லியம் I மூலம் தம் ஆட்சிகாலத்தில் 80 (1568–1648)  ஆண்டு போரின் முடிவில் இடச்சுகார்களின் ஸ்பெயின் ஆட்சிக்கு எதிராக போராட்டம் ஏற்பட்டு  சுதந்திர இடச்சு தேசம் உருவாக வழிவகுத்தது.

இப் போரின் பல்வேறு காலகட்டத்தில் ஆரஞ்சு நஸ்ஸாவ் வம்சத்தைச் சேர்ந்த நபர்களே தலைமைவகித்தனர் இவர்களே நாட்டின் ஆளுநர்கள் அல்லது தலைவர்கள் ஆவர். பின் நாளில் நெதர்லாந்து நாட்டை ஆரஞ்சு நஸ்ஸாவ் வம்சம் தன் முடியாட்சியின் ஆளுகைக்குக் கீழ் கொண்டுவந்தது. இவ் வம்ச தலைவர்களே நாட்டின் அரசர்களாகவும் அரசிகளாகவும் இருந்து வருகின்றனர். தற்போதய தலைவரும் நாட்டின் அரசருமாக வில்லியம் அலெக்சாண்டர் இருந்துவருகிறார்.

## மேற்கோள்கள்
பகுப்பு:நெதர்லாந்து
பகுப்பு:நெதர்லாந்தின் முடியாட்சி
யாமின் அகுமதுசாய்

**முகமது யாமின் அகுமதுசாய் (Mohammad Yamin Ahmadzai** (பிறப்பு: 25 சூலை,1992) இவர் ஆப்கானித்தான் துடுப்பாட்ட அணியின் வீரர் ஆவார். இவர் ஆப்கானித்தான் துடுப்பாட்ட அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார்.வலதுகை மட்டையாளரான இவர் வலதுகை மித வேகப் பந்துவீச்சாளர் ஆவார். இவர் லக்மான் மாகாணத்தில் பிறந்தவர் ஆவார். 2018 ஆம் ஆண்டில் இந்தியத் துடுப்பாட்ட அணிக்கு எதிரான ஆப்கான் அணியின் முதல் தேர்வுத் துடுப்பட்டப் போட்டியில் விளையாடினார். அந்தப் போட்டியில் ஆப்கானித்தான் சார்பாக முதல் இலக்கினை இவர் கைப்பற்றினார்.

## துடுப்பாட்ட வாழ்க்கை
2010 ஆம் ஆண்டில் நியூசிலாந்தில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக் கிண்ணத் துடுப்பாட்டக் கோப்பையில் இவர் விளையாடினார். 19 வயதிற்கு உட்பட்டோருக்கான இந்தியத் துடுப்பாட்ட அணிக்கு எதிரான 19 வயதிற்கு உட்பட்டோருக்கான ஆப்கானித்தான் அணியில் இவர் இடம் பெற்றார். மேலும் இவர் 19 வயதிற்கு உட்பட்ட ஆங்காங் துடுப்பாட்ட அணி மற்றும் 19 வயதிற்கு உட்பட்ட  பப்புவா நியூ அணிக்கு எதிராக நடைபெற்ற போடியில் இவர் விளையாடினார். மேலும் 19 வயதிற்கு உட்பட்டோருக்கான உலகக் கோப்பைக்கான தகுதிச் சுற்றுப் போட்டியில் அணியினை வெற்றி பெற உதவினார்.

2011 ஆம் ஆண்டில் *ஃபைசல் பேங்க் இருபது20 தொடரில் ஆப்கான் சீட்டாஸ்* அணி சார்பாக விளையாடினார். இந்தத் தொடரில் *முல்தான் டைகர்ஸ்* அணிக்கு எதிரான இருபது20 போட்டியில் அறிமுகமானார்.இந்தப் போட்டியில் ஒரு ஓவர்கள் வீசி 17 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.பின் மட்டையாட்டத்தில் இறுதிவரை ஆட்டமிழக்காமல் ஒரு ஓட்டங்களை எடுத்தார்.

மேலும் இவர் *குவைத் இ அசாம்* தொடரில் *ஹபிப் பேங்க் லிமிடட்*  எனும் பாக்கித்தான் அணி சார்பாக முதல் தரத் துடுப்பாட்டப் போட்டிகளில் விளையாடி வருகிறார்.

2015 ஆம் ஆண்டில் ஓமன் துடுப்பாட்ட அணிக்கு எதிரான பன்னாட்டு இருபது20தொடரில் இவர் அறிமுகமானார். 2015 ஆம் ஆண்டில் சிம்பாப்வே துடுப்பாட்ட அணி ஐக்கிய அரபு அமீரகத்தில் சுற்றுப் பயணம் மேற்கொண்டது.டிசம்பர் 25 இல் ஷார்ஜாவில் நடைபெற்ற முதல் பன்னாட்டுத் துடுப்பாட்டப் போட்டியில் இவர் அறிமுகமானார்.

## தேர்வு போட்டிகள்
2018 ஆம் ஆண்டில் வங்காளதேச  துடுப்பாட்ட அணி  இந்தியாவில்  சுற்றுப் பயணம் செய்து விளையாடியது.சூன் 14 இல் பெங்களூருவில் நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில்  இவர் அறிமுகமானார். இந்தப் போட்டியின் முதல் ஆட்டப் பகுதியில் துவக்க ஓவர்களை வீசிய இவர் 19 ஓவர்களை வீசி 3 இலக்குகளைக் கைப்பற்றினார். இதில் 7 ஓவர்களை மெய்டனாக வீசினார். ஷிகர் தவான், கே. எல். ராகுல் மற்றும் ரவிச்சந்திரன் அசுவின் ஆகியோரின் இலக்கினைக் கைப்பற்றினார். மட்டையாட்டத்தில் 9 பந்துகளைச் சந்தித்த இவர் ஓட்டங்கள் எதுவும் எடுக்காமல் அசுவின் பந்துவீச்சில் ஆட்டமிழந்தார்பின் இரண்டாவது ஆட்டப் பகுதியில் 15 பந்துகளில் 1 ஓட்டம் எடுத்து இஷாந்த் ஷர்மா பந்துவீச்சில் ஆட்டமிழந்தார். இந்தப் போட்டியில் இந்திய அணி 226 ஓட்டங்களில் வெற்றி பெற்றது.

## சான்றுகள்


## வெளியிணைப்புகள்

* Yamin Ahmadzai at ESPNcricinfo
* Yamin Ahmadzai at CricketArchive



பகுப்பு:ஆப்கானித்தான் துடுப்பாட்டக்காரர்கள்
பகுப்பு:1992 பிறப்புகள்
பரஞ்சேர்வழி மத்யபுரீசுவரர் கோயில்

**பரஞ்சேர்வழி மத்யபுரீசுவரர் கோயில்** என்ற சிவன் கோயில், திருப்பூர் மாவட்டம் காங்கேயம் அருகில் உள்ள ஒரு தேவார வைப்புத்தலமாகும்.

## அமைவிடம்
திருப்பூர் மாவட்டம் காங்கேயத்திலிருந்து சென்னிமலை சாலையில் 8 கி.மீ. தொலைவில் நால்ரோடு பகுதியின் வலப்புறத்தில் நத்தக்காடையூர் 10 கி.மீ. என்ற வழிகாட்டியுள்ள திசையில் 3 கி.மீ. தொலைவில் பரஞ்சேர்வழியில் அமைந்துள்ளது. 2024-ஆம் ஆண்டிலிருந்து கோயில் புதிதாகக் கட்டப்பட்டு வருகின்றது.

## இறைவன்,இறைவி
இக்கோயிலில் உள்ள இறைவன் மத்யுபுரீசுவரர் என்றும் நட்டூர்நாதர் என்றும் அழைக்கப்படுகிறார். இறைவி சுகந்த குந்தளாம்பிகை என்றும், நட்டுவார் குழலியம்மை என்றும் அழைக்கப்படுகிறார்.

## திருச்சுற்று
திருச்சுற்றில் கணபதி, பைரவர் ஆகியோரின் சன்னதிகள் உள்ளன. கோஷ்டத்தில் நர்த்தன கணபதி, தட்சிணாமூர்த்தி, லிங்கோத்பவர் உள்ளனர்.

## மேற்கோள்கள்

பகுப்பு:ஈரோடு மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
வில்லியம் III (நெதர்லாந்து)

**வில்லியம் III** (இடச்சு: *Willem Alexander Paul Frederik Lodewijk*; ஆங்கிலம்: *William Alexander Paul Frederick Louis*; 19 பிப்ரவரி 1817 – 23 நவம்பர் 1890) நெதர்லாந்து நாட்டின் அரசராகவும் லக்ஸம்பர்க் பெருங்கோமானாகவும் 1849 முதல் 1890 வரை இருந்தார். இவர் ஆரஞ்சு நஸ்ஸாவ் வம்சம் வழிவந்த மூன்றாவது அரசர் ஆவார்.

மூன்றாம் வில்லியம் ரஷ்யாவின் அண்ணா பாவ்லோவ்ன மற்றும் நெதர்லாந்தின் அரசர் இரண்டாம் வில்லியம் ஆகியோரின் மகனாவார். இரண்டாம் வில்லியம்க்கு பின் 1849 ஆம் ஆண்டு நெதர்லாந்தின் அரசரானார்.

மூன்றாம் வில்லியம் தனது அத்தை மகள் சோபியை 1839 ஆம் ஆண்டு மணந்தார் மேலும் இவர்களுக்கு வில்லியம், மௌரிஸ், அலெக்சாண்டர் என்ற மூன்று மகன்கள் பிறந்தனர். 1877 ஆம் ஆண்டு சோபியின் மறைவுக்குப்பின் இவர் எம்மாவை 1879 ஆம் ஆண்டு மணந்தார். இவர்களுக்கு வில்ஹெல்மினா என்ற மகள் பிறந்தார். வில்ஹெல்மினா நெதர்லாந்து நாட்டின் அரியணை வாரிசாக அறிவிக்கப்பட்டார்.

## மேற்கோள்கள்

பகுப்பு:நெதர்லாந்தின் முடியாட்சி
பகுப்பு:நெதர்லாந்தின் அரசர்கள்
பகுப்பு:1817 பிறப்புகள்
பகுப்பு:1890 இறப்புகள்